32004D0591
L 263/21
JURNALUL OFÍCIAL AL UNIUNII EUROPENE
DECIZIA COMISIEI
din 2 august 2004
de modificare a Deciziei 97/467/CE în ceea ce privește includerea unei unități din Islanda pentru carne de vânat de crescătorie și a unei unități din Botswana pentru carne de ratite pe listele provizorii ale unităților din țări terțe din care statele membre autorizează importurile de asemenea produse
[notificată cu numărul C(2004) 2681]
(Text cu relevanță pentru SEE)
(2004/591/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408/CE a Consiliului din 22 iunie 1995 privind condițiile de alcătuire, pentru o perioadă limitată, a listelor provizorii cu unitățile din țările terțe din care statele membre sunt autorizate să importe anumite produse de origine animală, produse pescărești sau moluște bivalve vii (1), în special articolul 2 alineatul (4),
întrucât:
(1)
Decizia 97/467/CE a Comisiei din 7 iulie 1997 de stabilire a listelor provizorii cu unitățile din țări terțe din care statele membre autorizează importurile de carne de iepure și de vânat de crescătorie (2) stabilește listele provizorii cu unitățile din țări terțe din care statele membre sunt autorizate să importe carne de vânat de crescătorie, carne de iepure și carne de ratite.
(2)
Islanda a comunicat denumirea unei unități care produce carne de vânat de crescătorie despre care autoritățile competente atestă că îndeplinește normele comunitare.
(3)
Botswana a comunicat denumirea unei unități care produce carne de ratite despre care autoritățile competente atestă că îndeplinește normele comunitare.
(4)
Prin urmare, respectivele unități trebuie incluse pe listele stabilite prin Decizia 97/467/CE.
(5)
Dat fiind faptul că nu a fost încă efectuată nici o inspecție la fața locului a unităților în cauză, trebuie ca importurile din aceste unități să nu se poată prevala de controalele fizice reduse în conformitate cu Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor sanitar-veterinare pentru produsele provenind din țări terțe și introduse în Comunitate (3).
(6)
Prin urmare, Decizia 97/467/CE trebuie să se modifice în consecință.
(7)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa I la Decizia 97/467/CE se modifică în conformitate cu anexa I la prezenta decizie.
Articolul 2
Anexa II la Decizia 97/467/CE se modifică în conformitate cu anexa II la prezenta decizie.
Articolul 3
Prezenta decizie se aplică de la 17 august 2004.
Articolul 4
Prezenta decizie se adresează statelor membre.
Adoptată la Bruxelles, 2 august 2004.